ભારત અને રશિયા વચ્ચે છેલ્લા બે દાયકાની સૌથી મોટી ડીલ S-400 સર્ફેસ-ટુ-એર મિસાઈલ સિસ્ટમ ખરીદવાને લઈને સમજુતી થઈ ગઈ છે. પરંતુ હવે બંને દેશો માટે સૌથી મોટો પડકાર છે પૈસાના ટ્રાંસફરને લઈને. રશિયા અમેરિકા દ્વારા લગાવવામાં આવેલા પ્રતિબંધોનો સામનો કરી રહ્યું છે. તેવામાં આ હસ્તાક્ષરને લઈને 5.43 બિલિયન ડોલરનું ટ્રાંસફર એક પડકાર બની ગયો છે. જણાવાઇ રહ્યું છે કે S-400નુ ઉત્પાદન કરતી કંપની પણ અમેરિકાના પ્રતિબંધોનો સામનો કરી રહી છે. તેવામાં આ ડીલ માટે ભલે અમેરિકા ભારતને છુટ આપી દે, પરંતુ પ્રોડક્શન કરતી કંપની પર લાગેલા પ્રતિબંધના કારણે આર્થિક લેવડ દેવડ મુશ્કેલ સાબિત થશે.